Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 235/13/3306	Považská Bystrica, 8.8.2014
EEČ : 2-26-117-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e, odsek 3 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Považská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Považská Bystrica zo dňa 10.6.2013, spisová značka Pv 235/13/3306, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v období od 12. apríla 2010 do 22. januára 2013 na odbernom mieste č. XXXXX v byte na XXXXX v Považskej Bystrici  neoprávnene odoberal zemný plyn v celkovom množstve 5 583 m3 napriek tomu, že dodávateľ zemného plynu spoločnosť XXXXX XXXXX, dňa 12.04.2010 odstúpila od zmluvy o dodávke zemného plynu z dôvodu neplatenia zálohových platieb, a v neoprávnenom odbere zemného plynu pokračoval aj napriek opakovaným výzvam distribútora plynu na ukončenie tohto odberu až do dňa 22.01.2013, kedy zamestnanci spoločnosti XXXXX demontovali plynomer na uvedenom mieste, čím spoločnosti XXXXX, IČO: XXXXX spôsobil škodu v celkovej výške 3 255,84 €, z toho 3 182,31 € za neoprávnený odber plynu a 73,53 € za náklady spojené so zistením a odstránením neoprávneného odberu plynu

Uznesením prokurátora Okresnej prokuratúry Považská Bystrica zo dňa 10.6.2013, spisová značka Pv 235/13/3306, bola určená obvinenému skúšobná doba v trvaní 12 mesiacov.
Odôvodnenie:
	Námestník okresnej prokurátorky v Pov. Bystrici uznesením sp. zn. Pv 235/2013 zo dňa 10.06.2013 podľa § 216 ods. 1 písm. a, b, c/ Tr. por.,  podmienečne zastavil trestné stíhanie obv. XXXXX za prečin krádeže podľa § 212 ods. 2 písm. e/, ods. 3 písm. a/ Tr. zák.,  na tom skutkovom základe, ako je uvedené vo výroku tohto uznesenia.  

	Pri rozhodnutí o podmienečnom zastavení trestného stíhania bola obv. XXXXX podľa § 216 ods. 2 Tr. por. určená skúšobná doba v trvaní dvanásť /12/ mesiacov, ktorá začala plynúť právoplatnosťou tohto rozhodnutia, teda dňa  20.7.2013. 
		
V priebehu plynutia skúšobnej doby a následne aj po jej skončení boli k osobe obvineného zabezpečené správy z OR PZ, Odboru kriminálnej polície Považská Bystrica a Okresného úradu, odboru všeobecnej vnútornej správy Považská Bystrica. Tiež bol zabezpečený aktuálny odpis z registra trestov. Z týchto správ a podkladov je zrejmé, že obv. XXXXX po právoplatnosti uznesenia o podmienečnom zastavení trestného stíhania, teda po 20.07.2013 požíva v mieste bydliska dobrú povesť, nebol trestne stíhaný a právoplatne odsúdený za žiadny iný trestný čin a nebol ani postihnutý za priestupok.

	XXXXX škodu spôsobenú trestným činom v plnej výške uhradil v priebehu prípravného konania.  

Podľa § 217 ods. 1  Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to  aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

U obv. XXXXX boli jednoznačne splnené všetky podmienky stanovené § 217  ods. 1 Tr. por. tým, že v priebehu skúšobnej doby viedol riadny život, a preto som rozhodol tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Horváth
prokurátor